turjo4nis/wikipedia-bn-dump-20250701 huggingface dataset:
মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল

এই তালিকাটি মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল নির্দেশ করে।

বাংলাদেশ, ইন্দোনেশিয়া, মালয়েশিয়ার মত মুসলিম সংখ্যাগরিষ্ঠ রাষ্ট্রসমূহে স্বাধীনতার পরপরই সার্বজনীন ভোটাধিকার চালু হয়।

সময়কাল

১৯১৭ 
  ক্রিমীয় গণপ্রজাতন্ত্র (১৯১৭ সালের ডিসেম্বর মাস থাকে ১৯১৮ সালের জানুয়ারি মাস পর্যন্ত বিরাজমান এক রাষ্ট্র)

১৯১৮ 
 আজারবাইজান গণতান্ত্রিক প্রজাতন্ত্র, (সোভিয়েত ইউনিয়নের অন্তর্গত ছিল।)
 কিরগিজ সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)

১৯২০

১৯২১
আজারবাইজান সমাজতান্ত্রিক সোভিয়েত প্রজাতন্ত্র(সোভিয়েত ইউনিয়নের অন্তর্গত ছিল।)

১৯২৪ 
 তাজিক সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।) 
 কাজাখ সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)

১৯২৭
তুর্কমেন সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)

১৯৩০ 
 (পৌরসভা নির্বাচন)

১৯৩১

১৯৩৪ 
 (জাতীয় নির্বাচন)

১৯৩৮ 
উজবেক সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)

১৯৪৫

১৯৪৬ 
মেন্ডেটরি প্যালেস্টাইন
 ফরাসি সোমালিল্যান্ড

১৯৪৭

১৯৪৮

১৯৪৯

১৯৫২ 
 (শিক্ষার প্রয়োজনে)

১৯৫৬
কমোরস 

 
ব্রিটিশ সোমালিল্যান্ড

১৯৫৭ 
 (সার্বজনীন)

১৯৫৮

১৯৫৯

১৯৬০

১৯৬১

১৯৬২

 (পরে প্রত্যাহার করা হয়)

১৯৬৩ 
 (গণভোটের পর)

১৯৬৪

১৯৬৫ 
 (প্রথম বার)

১৯৬৭

১৯৭০ 
পূর্ব ইয়েমেন

১৯৭২ 
 (১৯৭১ সালের ১৬ ডিসেম্বর মুক্তিযুদ্ধে বিজয় অর্জনের পর বাংলাদেশে সার্বজনীন ভোটাধিকার চালু হয় এবং বাংলাদেশে কখনো নারী ভোটাধিকার নিষিদ্ধ হয় নি।)

১৯৭৩
  (২০০২ সালের আগে দেশটিতে নির্বাচন অনুষ্ঠিত হয় নি)

১৯৭৪

১৯৭৮ 
 (উত্তর)

১৯৮০ 
 (২০০৫ সালে দেশটিতে প্রথম অবাধ নির্বাচন অনুষ্ঠিত হয়েছিল।)

১৯৮৫ 
  (প্রথমবার)

১৯৯৬ 
 (তালেবান কর্তৃক নিষিদ্ধ হয়)

১৯৯৯ 

 (নিষিদ্ধকরণ)

২০০২ 
 (তালেবানের পতনের পর দেশটির নারীরা পুনরায় ভোটাধিকার পান)

২০০৩

২০০৫ 
  (পুনরায় ভোটাধিকার লাভ)

২০০৬

২০১১ 
 (২০১৫ সালে দেশটির পৌরসভা নির্বাচনে নারীরা প্রতিদ্বন্দ্বিতা করেছিল)

তথ্যসূত্র

নারীর ভোটাধিকার
ইসলামি নারীবাদ
দেশ অনুযায়ী নারীর ভোটাধিকার
নাতসুকি ওবামা

একজন জাপানি ফ্যাশন মডেল এবং অভিনেত্রী। তিনি  ২০১৭ এবং ২০১৮ সালে ফ্যাশন পত্রিকা  জন্য প্রচারণা করেন।  
  [ জা ]
কাগোশিমা গার্লস হাই স্কুলে যোগদানকালে, তিনি ভলিবল দলের সদস্য ছিলেন। সে সময় তিনি জাতীয় ফাইনালে খেলেছিলেন। নাতসুকি ওবামা জাপানের ম্যাগাজিন প্রকাশকদের জাতীয় সংগঠন, ম্যাগাজিন সামিট হতে তৃতীয় কভার গার্ল প্রাইজের জন্য চূড়ান্ত হয়েছিলেন।

চলচ্চিত্রের তালিকা

চলচ্চিত্র 

 কিডস (২০০৮) 
 মেগাওয়াট (২০০৯, কানকো)

টিভি 

 নোডাম ক্যান্টাবাইল (২০০৬, অতিথি তারকা) 
 শিকা ওটোকো এ ও নিওশি (২০০৮, কাকো হারওয়া) 
 রিঞ্জো (২০০৯, হায়ডিও ইয়োকায়ামার সংক্ষিপ্ত গল্প সংগ্রহের উপর ভিত্তি করে সায়োকো কাটোকা )

তথ্যসূত্র 

জীবিত ব্যক্তি
১৯৮৪-এ জন্ম
আন্তঃভাষা সংযোগ টেমপ্লেটযুক্ত নিবন্ধ
জাপানি ভাষার লেখা থাকা নিবন্ধ
২১শ শতাব্দীর জাপানি অভিনেত্রী
জাপানি নারী মডেল
জাপানি চলচ্চিত্র অভিনেত্রী
জাপানি টেলিভিশন অভিনেত্রী
মান্নারা চোপড়া

মান্নারা চোপড়া (; জন্ম :  বার্বি হান্ডা , ২৯ মার্চ, ১৯৯১) একজন ভারতীয় চলচ্চিত্র অভিনেত্রী এবং মডেল যিনি প্রধানত হিন্দি ও তেলুগু চলচ্চিত্রে কাজ করেন। তার সহকর্মী অভিনেত্রী বোন প্রিয়াঙ্কা চোপড়া, পরিণীতি চোপড়া এবং মীরা চোপড়া। বলিউডে তার বিতর্কিত সিনেমা জিদ (২০১৪)

প্রাথমিক জীবন
মান্নারা চোপড়া হান্ডা ভারতের আম্বালা,হরিয়াণায় জন্মগ্রহণ করেন। যখন তিনি জন্মগ্রহণ করেন, তখন একজন পুরুষ চাচাতো ভাই ডাক নামটি "বার্বি" (পুতুলের পরে) নামটি শুধুমাত্র ডাক নাম হিসাবে উল্লেখ করেছিলেন, কিন্তু তার মা এত নাম পছন্দ করেছিলেন যে সে তার আসল নাম হিসাবে রেখেছিল। পরবর্তীকালে তাকে তার বন্ধু ও পরিবারের দ্বারা মান্নারা নাম দেওয়া হয় (গ্রীক ভাষায় যার মানে "কিছু আলোকিত")। মান্না‌রার মা জহরত ডিজাইনার এবং তার বাবা একজন আইনজীবী।

কর্মজীবন

তিনি একটি মডেল হিসাবে তার কর্মজীবন শুরু করেন এবং ডাবুর আমলা চুল তেল, ইত্যাদি অনেক টিভি বিজ্ঞাপনে অংশগ্রহণ করেন। তিনি ফ্যাশন ডিজাইনার এবং সহকারী নৃত্যশিল্পী হিসাবেও কাজ করেছিলেন।২০১৪ সালে, তিনি তেলুগু চলচ্চিত্র 'প্রমা গীমা জাঁতা নাই' তে কাভারির মতো একটি গুরুত্বপূর্ণ ভূমিকা রাখেন। তিনি গান গাওয়ার জন্য থিম সং 'বস বাজা ছাহেয়ে' হাজির হন অমিত ত্রিবেদীর গানে। ২০১৬ সালে তিনি ভারত ইন্টারন্যাশনাল জ্যাজ ইভেন্টের আয়োজন করেছিলেন। ২০১৭ সালে তিনি তরুণ ডিজাইনার হর্ষ নুতুকির জন্য ইন্ডিয়া রানওয়ে সপ্তাহে একটি শোস্টোপার হিসাবে অভিনয় করেছিলেন।

চলচ্চিত্রের তালিকা

ওয়েব সিরিজ

তথ্যসূত্র

বহিঃসংযোগ

 
 

১৯৭১-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
তেলুগু চলচ্চিত্র অভিনেত্রী
তামিল চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় নারী মডেল
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
১৯৯১-এ জন্ম
বিগ বসের (হিন্দি টিভি ধারাবাহিক) প্রতিযোগী
রডজারায়েগ ওয়াত্তানাপানিত

রডজারায়েগ ওয়াত্তানাপানিত হলেন থাইল্যান্ডের এক মানবাধিকার কর্মী। তিনি ২০১৬ সালে আন্তর্জাতিক সাহসী নারী পুরস্কার লাভ করেছিলেন।

জীবনী
রডজারায়েগ ওয়াত্তানাপানিত ক্রিয়েটিং অ্যাওয়ারনেস ফর এনহানসড ডেমোক্রেসি নামের একটি অলাভজনক সংস্থা প্রতিষ্ঠার সাথে যুক্ত ছিলেন, যে সংস্থাটি মুক্তচিন্তায় উৎসাহ দিয়ে থাকে। ২০১১ সালে 'রি:পাবলিক' নামের একটি বুকস্টোর প্রতিষ্ঠার সাথে যুক্ত ছিলেন রডজারায়েগ ওয়াত্তানাপানিত। তার এহেন কর্মকাণ্ডের পর তার 'চারিত্রিক সংশোধন' এর জন্য তাকে সামরিক ক্যাম্পে পাঠায় দেশটির সামরিক সরকার। সামরিক ক্যাম্পে তাকে রাজনৈতিক কর্মকাণ্ড থেকে ভবিষ্যতে বিরত থাকার বিষয় নিয়ে একটি চুক্তি স্বাক্ষর করতে বলা হয়েছিল।

বাধাবিপত্তির পরও তিনি তার মুক্তবুদ্ধির চর্চা অব্যাহত রাখেন। ২০১৫ সালে তিনি আবার বুকস্টোর প্রতিষ্ঠা করেন।

সম্মাননা
২০১৬ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর। রডজারায়েগ ওয়াত্তানাপানিত থাইল্যান্ডের প্রথম নাগরিক হিসেবে আন্তর্জাতিক সাহসী নারী পুরস্কার লাভ করেছিলেন।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
দেলকাশ

এসমাত বাঘেরপৌর বাবোলি ( ; ২৬ ফেব্রুয়ারি ১৯২৫ – সেপ্টেম্বর ১, ২০০৪), যিনি দেলকাশ ( ) নামে পরিচিত, ছিলেন বিরল ও অনন্য কণ্ঠের ইরানি ডিভা গায়িকা এবং নৈমিত্তিক অভিনেত্রী।

প্রাথমিক জীবনী
সবচেয়ে বিখ্যাত ইরানি কণ্ঠশিল্পী এসমাত বাঘেরপৌর ২৬ ফেব্রুয়ারি ১৯২৫ সালে ইরানের বাবোল শহরে জন্ম নেন। তার পিতা ছিলেন তুলা ব্যবসায়ী, যার নয়টি সন্তান ছিল। দেলকাশ পড়াশোনার উদ্দেশ্যে তেহরানে আসেন, এবং ২০০৪ সালে তার মৃত্যুর পূর্ব পর্যন্ত তিনি সেখানে বসবাস করেছেন। এসমাত তেহরানে সেই সময়ের সঙ্গীত পরিচালক রুহুল্লাহ খালেকি এবং আব্দোলালি ভাজিরির সাথে পরিচিত হন। সঙ্গীত পরিচালক খালেঘি তার নাম দেন দেলকাশ।

কর্মজীবন
১৯৪৩ সালে দেলকাশ প্রথম জনসম্মুখে গাইতে শুরু করেন এবং ১৯৪৫ সালে বেতার ইরান প্রতিষ্ঠার মাত্র পাঁচ বছর পরেই সেখানে নিযুক্ত হন। বেতার ইরানে তিনি ১৯৫২ সাল পর্যন্ত সাত বছর ধরে সুরকার মেহেদি খালেদির সাথে কাজ করেছেন, যা তাদের দুজনকেই ব্যাপক জনপ্রিয় করে তোলে। ১৯৫৪ সাল থেকে ১৯৬৯ সাল পর্যন্ত ইরানি গীতিকার রাহিম মঈনি কারমানশাহি, এবং সুরকার আলী তাজভিদি তার সেরা গানগুলির কথা রচনা করেছিলেন।

তিনি নিলুফার () ছদ্মনামে একটি গান লিখেছিলেন এবং কয়েকটি ইরানি চলচ্চিত্রে কাজ করেছিরেন, যার মধ্যে শার্মসার, মাডার, ফার্দা রৌশান আস্ত, আফসৌনগার, এবং দাসিসেহ। দেলকাশ গায়িকা এবং ইলেকট্রিক গিটার সঙ্গীতজ্ঞ ভিজেনের সঙ্গে তার সুলতান অব জ্যাজ গানেও কাজ করেছেন। দেলকাশ এবং ভিজেনের দ্বৈত গান "দেলাম মিখাস্ত" অন্যতম।

মৃত্যু
দেলকাশ, সেপ্টেম্বর ২০০৪ সালে, ৮০ বছর বয়সে ইরানের তেহরানে মারা যান। তিনি ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে সমাহিত রয়েছেন।

আরো দেখুন
ইরানি পপ সঙ্গীত

তথ্যসূত্র

বহিঃসংযোগ

Photograph of the graveside of Delkash at Emamzadeh Taher Cemetery, Mehrshahr: .
Yade Man Kon یاد من کن by Delkash.
 

১৯২৫-এ জন্ম
২০০৪-এ মৃত্যু
২০শ শতাব্দীর সঙ্গীতশিল্পী
২০শ শতাব্দীর গায়িকা
ইরানি গায়িকা
ইরানি শাস্ত্রীয় কণ্ঠশিল্পী
ইরানি চলচ্চিত্র অভিনেত্রী
ফার্সি ভাষার সঙ্গীতশিল্পী
ক্যালটেক্স রেকর্ডসের শিল্পী
ইমামজাদ তাহেরে সমাধিত
২০শ শতাব্দীর ইরানি গায়িকা
মিশরের ফার্স্ট লেডি

মিশরের ফার্স্ট লেডি () হল মিশরের রাষ্ট্রপতির স্ত্রীর একটি আনঅফিসিয়াল খেতাব।

ইতিহাস
আফ্রিকার রাষ্ট্র মিশরের ইতিহাসে প্রথম ফার্স্ট লেডি ছিলেন আজিজা এম. লাবিব। তিনি ছিলেন মিশরের প্রথম রাষ্ট্রপতি নজিবের স্ত্রী। 
এরপর, একে একে দায়িত্ব পালন করেন তাহিয়া কাজেম, জেহান সাদাত, ওয়াফেয়া এল ওতেফি এবং সুজানে মুবারক।

২০১২ থেকে ২০১৩ সাল পর্যন্ত দায়িত্ব পালনকারী মিশরীয় রাষ্ট্রপতি মুহাম্মাদ মুরসির স্ত্রী নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন।

মিশরের বর্তমান ফার্স্ট লেডি হলেন আব্দেল ফাত্তাহ এল সিসির স্ত্রী এন্তিসার আমের। তিনি ২০১৪ সালের জুন মাসের আট তারিখে দেশটির ফার্স্ট লেডি হিসেবে দায়িত্ব গ্রহণ করেন।

মিশরের ফার্স্ট লেডি (১৯৫৩–বর্তমান)

তথ্যসূত্র

মিশর
জাতীয় নেতাদের দাম্পত্য সঙ্গী
মিশরের রাজনীতি
মিশরের রাষ্ট্রপতি
রাষ্ট্রপ্রধানদের পত্নীদের তালিকা
বাটরা

বরিশাল জেলার আগৈলঝাড়া উপজেলার উওর-পশ্চিম সীমানায় এই গ্রামের অবস্থান।

ইতিহাস 
লোকবিশ্বাস মতে প্রাচীন কাল থেকে মধ্য যুগ পর্যন্ত  রাজা-মহারাজা, ও শাসকশ্রেণিরা খাজনা বা ভ্যাট উত্তোলনের জন্য এই স্থানকেই বেছে নিয়ে ছিলেন। তখন এই স্থানকে ভাটারা নামে ডাকতেন। এরপর ধীরে ধীরে আধুনিক কালে তা বাটরা নামে পরিচিতি লাভ করে। বর্তমানে এই গ্রাম শিক্ষা, স্বাস্থ্য, চিকিৎসায় অনেক এগিয়ে রয়েছে। এ গ্রামে রয়েছে একটি বৃহৎ বাজার। গ্রামের মোট জনসংখ্যা এক হাজার পাঁচ শত প্রায়। গ্রামে বসবাসকরী সকল লোকজনই সনাতন ধর্মাবলম্বী হওয়ায় এখানে রয়েছে অনেক মন্দির। শ্রী শ্রী লক্ষ্মী পূজা ও শ্রী শ্রী লক্ষ্মী দশহরার জন্য বিখ্যাত এ গ্রাম। এখানকার জমি উর্বর হওয়ায় প্রচুর পরিমাণে ফসল ফলে। এর মধ্যে ধান, পাট, মুগ ডাল, তিল উল্লখযোগ্য।

শিক্ষা প্রতিষ্ঠান 
বাটরা প্রেমচাঁদ মাধ্যমিক বালিকা বিদ্যালয় 
বয়স্ক শিক্ষা কার্যক্রম(ব্রাক এর উদ্যোগে)
মন্দির ভিত্তিক গণশিক্ষা কার্যক্রম

শিক্ষার হার 
প্রায় ৮০%

উল্লেখযোগ্য ব্যক্তিত্ব
শ্রী গনেশ চন্দ্র রায় - শিক্ষানুরাগী, রাজনীতিবিদ ও সমাজসেবক
শ্রী হরলাল রায় - শিক্ষানুরাগী, রাজনীতিবিদ ও সমাজসেবক
শ্রী বিজয় কৃষ্ণ রায় - শিক্ষানুরাগী, রাজনীতিবিদ ও সমাজসেবক
শ্রী বিভূতি ভূষণ দাস - বীর মুক্তিযোদ্ধা
শ্রী নলিনীরঞ্জন সরকার- সমাজসেবক 
শ্রী মাখন লাল দত্ত- সমাজসেবক

অন্যান্য

মোট পরিবারের সংখ্যা
প্রায় ১৬০ টি পরিবার আছে এই গ্রামে

আয়ের উৎস
কৃষি ভিত্তিক এলাকা হওয়ার, এখান ৫০ ভাগ মানুষ কৃষি কাজ করে তাদের জীবিকা নির্বাহ করে থাকেন। এর মধ্যে উল্লেখযোগ্য হলোঃ 
রবিশষ্য চাষ
মাছ চাষ
সবজি চাষ
গবাদিপশু পালন

উপসনালয় 
শতভাগ হিন্দু জনবসতি হওয়ায় এই গ্রামে ৬ টি মন্দির রয়েছে।
বাটরা শ্রী শ্রী রাধাগোবিন্দ মন্দির
শ্রী শ্রী কালী মাতার মন্দির
শ্রী শ্রী শীতলা মাতার মন্দির 
 শ্রী শ্রী শীতলা মাতার মন্দির(শিবাই মেলা নামে পরিচিত)
দাস বাড়ি শ্রী শ্রী মা দুর্গা মন্দির 
মজুৃমদার বাড়ি শ্রী শ্রী মা দুর্গা মন্দির
এছাড়াও মতুয়া সম্প্রদায়ের একটি হরি চাঁদ মন্দির রয়েছে।

উৎসব 
হিন্দু জনবহুল এই গ্রামে,হিন্দু ধর্মের জনগণ ছাড়া অন্য ধর্মের লোক নেই। তাই, হিন্দুধর্মীয় শাস্ত্র অনুযায়ী সব ধরনের পূজা পার্বণ হয়ে থাকে। তবে, দুর্গা পূজা এবং লক্ষ্মী পূজা বেশ ধুমধামে হয়।
দুর্গা পূজা
লক্ষ্মী পূজা
স্বরসতী পূজা
 এছাড়াও তিন দিন ব্যাপী হরে কৃষ্ণ মহানাম যজ্ঞানুষ্টান হয়ে থাকে।

বাংলাদেশের গ্রাম
রেবেকা আকুফো-আদ্দো

রেবেকা আকুফো-আদ্দো হলেন ঘানার ফার্স্ট লেডি এবং দেশটির রাষ্ট্রপতি নানা আকুফো আদ্দোর স্ত্রী।

জীবনী
রেবেকা আকুফো আদ্দো আচিমোতা বিদ্যালয়ে প্রাথমিক শিক্ষা গ্রহণ করেছিলেন। তিনি ঘানার ওয়েসলি গ্রামার স্কুলের প্রাক্তন শিক্ষার্থী।

তিনি বিচারপতি জ্যাকব হ্যাকেনবার্গ গ্রিফট-র‍্যান্ডলফের কন্যা, যিনি দেশটির আইনসভার স্পিকার হিসেবে দায়িত্ব পালন করেছেন।

রেবেকা আকুফো-আদ্দো ঘানার মার্চেন্ট ব্যাংকে কাজ করেছেন।
এছাড়াও, তিনি যুক্তরাজ্যের ক্লিফোর্ড চান্স/অ্যাসহার্স্ট মরিস ক্রিস্পের লিগাল সেক্রেটারি হিসেবেও কাজ করেছেন।

তথ্যসূত্র

জীবিত ব্যক্তি
জাতীয় নেতাদের দাম্পত্য সঙ্গী
আক্রার ব্যক্তি
১৯৫১-এ জন্ম
গ্লেদিজ ওলেবিলে মাজিরে

গ্লেদিজ মোলেফি ওলেবিলে মাজিরে (১৯৩১-২০০৪) ছিলেন বতসোয়ানার একজন শিক্ষক ও রাজনৈতিক ব্যক্তিত্ব যিনি সবচেয়ে বেশি সময় ধরে দেশটিতে ফার্স্ট লেডি হিসেবে দায়িত্ব পালন করেছিলেন।

প্রারম্ভিক জীবন ও শিক্ষা
গ্লেদিজ মোলেফি ওলেবিল ১৯৩১ সাল্ব দক্ষিণ আফ্রিকার উত্তর-পশ্চিম প্রদেশের মাফিকেং এত মোদিমোলা গ্রামে জন্মগ্রহণ করেছিলেন। তিনি ফেঙ্কওয়ানে মোগয়েরা ও মাবু মোগয়েরার সন্তান ছিলেন। মায়ের দিক থেকে তিনি রাজকীয় তাওয়ানা-এ-শিদি মিনা থোলো রাজকীয় পরিবারের বংশধর ছিলেন। টাইগারক্লুফ থেকে স্নাতক হবার পর তিনি তার মায়ের মত শিক্ষকতা পেশা বেছে নেন এবং দক্ষিণ আফ্রিকার মাফিকেং এবং বতসোয়ানার কানয়েতে বহু বছর শিক্ষকতা করেন।

কর্মজীবন
আশির দশকে মার্কিন রাষ্ট্রদূত হোরেইস ডসনের স্ত্রী লুলা হোরেইস তাকে দেশটির প্রথম দাতব্য সংস্থা স্থাপনে সাহায্য করেছিলেন। দাতব্য সংস্থাটির নাম ছিল 'চাইল্ড-টু-চাইল্ড ফাউন্ডেশন' এবং তিনি ১৯৯৬ সালে সংস্থাটির অনারেরি প্রেসিডেন্ট ছিলেন।

১৯৯০ সালে ওলেবিলে মাজিরে ম্যান্ডেলা ন্যাশনাল রিসিপশন কমিটির সদস্য ছিলেন। কমিটিটি রোবেন দ্বীপে থেকে মুক্তি পাওয়া নেলসন ম্যান্ডেলার  বতসোয়ানার রাজধানী গ্যাবরন সফর নিয়ে কাজ করেছিল।

ব্যক্তিগত জীবন
তিনি কেত মাজিরের সাথে বিবাহবন্ধনে আবদ্ধ হয়েছিলেন, যিনি পরবর্তীকালে বতসোয়ানার রাষ্ট্রপতি হয়েছিলেন। কেত-ওলেবিলে দম্পতির ছয়টি সন্তান ছিল।

সম্মাননা
তিনি ১৯৮৯ থেকে ২০০৩ সাল পর্যন্ত বতসোয়ানার স্পেশাল অলিম্পিকসের প্যাট্রন ছিলেন। তার সম্মানে লেডি ওলেবিলে মাজিরে পুরস্কার প্রদান করে বতসোয়ানা বিশ্ববিদ্যালয়। পুরস্কারটি পায় বিশ্ববিদ্যালয়টির প্রকৌশল ফ্যাকাল্টির শ্রেষ্ঠ শিক্ষার্থী।

২০১৬ সালে তিনি প্রেসিডেন্সিয়াল অর্ডার অব অনার অ্যাওয়ার্ড (মরণোত্তর) লাভ করেছিলেন।

মৃত্যু
২০১৪ সালের ১৭ মে তিনি দক্ষিণ আফ্রিকার পার্কটাউনের মিলপার্ক হাসপাতালে মৃত্যুবরণ করেন। ২৫ মে বতসোয়ানার কানয়েতে তাকে সমাহিত করা হয়।

তথ্যসূত্র

১৯৩১-এ জন্ম
২০১৪-এ মৃত্যু
জাতীয় নেতাদের দাম্পত্য সঙ্গী
নিখাত খান

নিখাত খান একজন ভারতীয় চলচ্চিত্র প্রযোজক। তিনি বলিউড অভিনেতা, পরিচালক, প্রযোজক এবং লেখক তাহির হোসেনের কন্যা। তার ৩ জন ভাই রয়েছে: ফরহাত খান এবং প্রখ্যাত অভিনেতা আমির খান এবং ফয়সাল খান। তিনি অভিনেতা ইমরান খান এর খালা হন।

নিখাত তার পিতার প্রথম পরিচালিত চলচ্চিত্র তুম মেরে হো প্রযোজনা করেন, যেটি ১৯৯০ সালে তার ভাই আমির খানকে নিয়ে নির্মাণ করা হয়েছিল।

ব্যক্তিগত জীবন
নিখাত সন্তোষ হেগড়ের সাথে বিবাহ বন্ধনে আবদ্ধ হন। বিবাহিত জীবনে এই দম্পতির ঘরে সেহের এবং শ্রাবণ নামে ২জন সন্তান রয়েছে।

প্রযোজনা
 তুম মেরে হো (১৯৯০)

তথ্যসূত্র

বহিঃসংযোগ

ভারতীয় নারী চলচ্চিত্র প্রযোজক
জীবিত ব্যক্তি
ভারতীয় মুসলিম
হিন্দি চলচ্চিত্র প্রযোজক
১৯৬২-এ জন্ম
আমির খান
লিনা আনাব

লিনা আনাব হচ্ছেন জর্ডানের একজন ব্যবসায়ী, রাজনীতিবিদ এবং সাবেক পর্যটন ও পুরাতত্ত্ব মন্ত্রী।

জীবনী
লিসা আনাব মার্কিন যুক্তরাষ্ট্রের জর্জটাউন বিশ্ববিদ্যালয় থেকে স্নাতক লাভ করেন। ২০০৮ সাল থেকে তিনি জারা ইনভেস্টমেন্ট কোম্পানি এর জেনারেল ম্যানেজার পদে রয়েছেন। তিনি জুন ২০১৬-এ হানি মুলকি-এর মন্ত্রিসভায় পর্যটন ও পুরাতত্ত্ব মন্ত্রী হয়েছিলেন। তিনি আমেরিকান সেন্টার অফ ওরিয়েন্টাল রিসার্চের বোর্ডে নির্বাচিত হন, তিনি সরকারি মন্ত্রী নিযুক্ত হওয়ার পর সেখান থেকে পদত্যাগ করেন। ৩ ডিসেম্বর ২০১৬-এ তিনি জর্ডানের আরব এভিয়েশন শীর্ষ সম্মেলনের পৃষ্ঠপোষকতা করেন। ইউনেস্কোর বিশ্ব ঐতিহ্য কমিটির ৪১ তম অধিবেশনে তিনি জর্ডান প্রতিনিধিদলের নেতৃত্ব দেন। তিনি ২০১৭ সালে জর্ডানে একটি অপেরা ফেস্টিভালের আয়োজন করতে সহায়তা করেছিলেন;  যা আরব বিশ্বের প্রথম ছিল।

তথ্যসূত্র

জীবিত ব্যক্তি
জর্ডান সরকারের মন্ত্রী
রাজনীতিতে জর্ডানি মহিলা
জর্ডানি ব্যবসায়ী
জর্জটাউন বিশ্ববিদ্যালয়ের প্রাক্তন শিক্ষার্থী
জর্ডান সরকারের মহিলা মন্ত্রী
১৯৬৬-এ জন্ম
ইন'আম আল মুফতি

ইন'আম আসাদ কাদ্দুরা আল মুফতি (; ফেব্রুয়ারি ২৬, ১৯২৯ – ৬ নভেম্বর ২০১৮) সরকারী অবস্থানে পদোন্নতি পাওয়া প্রথম জর্দানীয় মহিলা।

জীবনী 
কাদ্দুরা সামাজিক উন্নয়ন মন্ত্রণালয়, নূর আল-হুসেন ফাউন্ডেশন, মহিলা বিষয়ক সংস্থা, আম্বানের জুবিলি স্কুল, শিশু ট্রাস্ট, জর্দানিয়ান মহিলা ইউনিয়ন, এবং জর্দানীয় ব্যবসায়ী মহিলাদের জন্য জাতীয় ইউনিয়ন প্রতিষ্ঠা করেন। তিনি ইউনেস্কো এর একটি অংশ ছিলেন, সচেতনতা ছড়িয়ে দেয়ার জন্য বেশ কয়েকটি রেডিও অনুষ্ঠানে কথা বলেন এবং জর্ডানের সকল স্কুলে ব্যবহৃত একটি বই লিখেছিলেন।

কাদ্দুরা সিনেট সদস্য ছিলেন, জর্ডানের জাতীয় পরিষদের উচ্চকক্ষের।

মাননীয় অফিস এবং সদস্যপদ 
মাননীয় অফিস এবং সদস্যপদ:
 ইউনিভার্সিটি অব এপ্লাইড সাইন্স বিশ্ববিদ্যালয়, মুতাহ ইউনিভার্সিটি, ইয়ার্মউক ইউনিভার্সিটি, প্রিন্সেস থারওয়াতের অনুষদের মতো বিভিন্ন বিশ্ববিদ্যালয়ের সদস্য,
 রাজা হুসেন ফাউন্ডেশনের সদস্য এবং নূর আল হুসেন ফাউন্ডেশনের সদস্য এবং এটির প্রকল্পসমূহের,
 ফেডারেশন অফ ওয়ার্ল্ড কলেজ ইন্টারন্যাশনাল কাউন্সিলের সদস্য,
 আরব কাউন্সিলের শৈশব এবং উন্নয়ন এর সদস্য,
 স্টিয়ারিং কমিটির সদস্য (প্রাপ্তবয়স্ক শিক্ষা) \ ইউনেস্কো,
 সিনেটের সদস্য,
 শিক্ষা মন্ত্রণালয়ের শিক্ষা বোর্ডের সদস্য,
 আরব চিন্তা ফোরামের সদস্য,
 শিক্ষা ও সংস্কৃতি এবং মিডিয়া কমিটির সদস্য,
 স্বাস্থ্য, পরিবেশ ও সামাজিক উন্নয়ন কমিটির সদস্য,
 বিদেশ বিষয়ক কমিটির সদস্য

তথ্যসূত্র 

 https://web.archive.org/web/20121027032137/http://www.whoisshe-women.jo/expert-profile/inaam-asad-qaddura-al-mufti

বহিঃসংযোগ 
 প্রধানমন্ত্রীর ওয়েবসাইট

১৯২৯-এ জন্ম
২০১৮-এ মৃত্যু
জর্ডানের সিনেট সদস্য
জর্ডানের কূটনীতিক
জর্ডান সরকারের মন্ত্রী
ইউনেস্কোর কর্মকর্তা
জর্ডান সরকারের মহিলা মন্ত্রী
রাজনীতিতে জর্ডানি মহিলা
২০শ শতাব্দীর নারী রাজনীতিবিদ
লেইলা এ. শারাফ

লেইলা এ. শারাফ জর্ডানিয়ান সিনেটের সাবেক সদস্য এবং সংস্কৃতি ও তথ্য মন্ত্রী (১৯৮৪-৮৫)।

প্রারম্ভের জীবন
শারাফ ১৯৪০ সালে লেবাননের বৈরুতে জন্মগ্রহণ করেন। তিনি আমেরিকার বৈরুত বিশ্ববিদ্যালয় থেকে ১৯৫৯ সালে বি.এ পাস করেন এবং ১৯৬৫ সালে আরব সাহিত্য-এ এম.এ সম্পন্ন করেন।

কর্মজীবন
শারাফ ফিলাডেলফিয়া বিশ্ববিদ্যালয় (জর্ডান) এবং ফিলিস্তিন ইন্টারন্যাশনাল ইনস্টিটিউশনের ট্রাস্টি বোর্ডের চেয়ারম্যান, বৈরুতের আমেরিকান ইউনিভার্সিটির ট্রাস্টি, নূর আল হুসেন ফাউন্ডেশন, আরব ওপেন ইউনিভার্সিটি, কুয়েত, আমেরিকান সেন্টার অফ ওরিয়েন্টাল রিসার্চ, কিং হুসেন ফাউন্ডেশন,  এবং আরব থট ফোরামের সদস্য। তিনি প্রকৃতি সংরক্ষণের জন্য রয়্যাল সোসাইটি-এরও সভাপতি ছিলেন।

জর্ডানের রাজা হুসাইন বিন তালাল-এর অনুরোধে লেইলা এ. শারাফ ১৯৮৪ সালে দেশের প্রথম সংস্কৃতি ও তথ্যমন্ত্রী হিসেবে মন্ত্রিসভায় যোগ দেন। তার অধীনে, জর্দানীয় মিডিয়া কিছুটা নিষেধাজ্ঞা দেখেছিল। দশ মাস পরে, তিনি হুসেনের "বাস্তবতা, জ্ঞান এবং দায়িত্বের সীমা অতিক্রম করার" জন্য মিডিয়াকে দোষারোপ করার পর পদত্যাগ করেন। তার পদত্যাগ সে দেশে একটি সাহসী পদক্ষেপ যেখানে সরাসরি রাজনৈতিক বিরোধ গ্রহণ করা হয়নি এবং তাকে "মন্ত্রিসভায় একমাত্র ব্যক্তি" হিসেবে উল্লেখ করা হয়েছিল।  শারাফ ১৯৮৯ সালে সিনেট সদস্য নির্বাচিত হন। তিনি আরব ফাউন্ডেশন ফর মর্ডান থট-এর ভাইস প্রেসিডেন্ট এবং জর্ডানে সেরেব্রাল পলসী ফাউন্ডেশন প্রতিষ্ঠা করতে সহায়তা করেছিলেন।

ব্যক্তিগত জীবন
১৯৬৫ সালে লেইলা বিয়ে করেন কূটনীতিক আবদেলহামিদ শারাফকে, জর্ডানের রাজা হুসেনের চাচাত ভাই। যিনি পরে জর্ডানের প্রধানমন্ত্রী হয়ে ওঠেন। ১৯৮০ সালে তিনি হার্ট অ্যাটাকের কারণে মারা যান। তাদের দুই ছেলে ছিল। তিনি জর্ডানের রানী নূরের ঘনিষ্ঠ বিশ্বাসী।

তথ্যসূত্র

১৯৪০-এ জন্ম
জীবিত ব্যক্তি
বৈরুতের ব্যক্তি
জর্ডানের সিনেট সদস্য
রাজনীতিতে জর্ডানি মহিলা
জর্ডান সরকারের মহিলা মন্ত্রী
বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
২০শ শতাব্দীর নারী রাজনীতিবিদ
সরলা বসু

সরলা বসু (১৯০৩-১৯৮৯ খ্রিষ্টাব্দ) বাংলা ভাষার একজন সাহিত্যিক। এঁর পুত্র ছিলেন কবি অরুণাচল বসু। ব্রিটিশ ভারতের যশোর জেলায় (যা বর্তমান বাংলাদেশে অবস্থিত) জন্মের পরে দীর্ঘ ও বর্ণময় জীবনের অধিকারী ছিলেন  সরলা। পরবর্তী জীবনে থেকেছেন কলকাতার বেলেঘাটায় ও যাদবপুরে। এই সময়ে শিক্ষকতার পাশাপাশি করেন লেখালেখিও। কলকাতায় পুত্রের সূত্রে পরিচয় হয় তার বন্ধু, কবি সুকান্ত ভট্টাচার্যর সঙ্গে। তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।

দাম্পত্য
অন্নদাপ্রসাদ ঘোষ ও গোলাপসুন্দরি দেবীর কনিষ্ঠা কন্যা সরলার বিবাহ হয় মাত্র ন-বছর বয়সে ফরেস্ট অফিসার শ্রীযুক্ত অশ্বিনীকুমার বসুর সঙ্গে। তিন পুত্র এবং দুই কন্যার জনক-জননী ছিলেন তারা।

সাহিত্য কর্ম 
তার গল্প প্রথম প্রকাশিত হয় ১৩৩৭ সনে ‘সাম্যবাদী’ পত্রিকায়, নাম ‘সীতার পাতাল প্রবেশ’। ১৩৫০ সনে ‘অরণি’তে প্রকাশিত হয় ‘বারো ডজন দেশলাই’। তার প্রকাশিত চারটি গ্রন্থ হল ছোটদের রূপকথা ‘ঝিলমিল রাজার দেশ’ (কার্তিক, ১৩৬৯), কৈশোর রঙের তুলিকায় আঁকা সুন্দরবনের পটভূমিকায় লেখা একটি অসাধারণ কথাসাহিত্য ‘জল-বনের কাব্য’ (আষাঢ়, ১৩৭২), পুত্র অরুণাচলের সাথে একত্রে লেখা সুকান্ত স্মৃতিকথা ‘কবি-কিশোর সুকান্ত’ (মার্চ, ১৯৬৩) এবং সত্য ও কল্পনায় মেশা গ্রাম বাংলার পটভূমিতে রচিত দীর্ঘ উপন্যাস ‘কত দিনের কত ব্যথা’ (মহালয়া, ১৯৮৪)। এছাড়াও বিভিন্ন পত্রপত্রিকায় তার অনেক গল্পই প্রকাশিত হয়েছে। পশ্চিমবঙ্গ সরকারের তথ্য ও সংস্কৃতি বিভাগ কর্তৃক ১৯৭৬ সালে প্রকাশিত ‘সুকান্ত মূল্যায়ন’ সংকলিত গ্রন্থেও তার লেখা রয়েছে। সুকান্তর চিঠিপত্রে সরলা বসুর সাহিত্য সাধনার বিশেষ উল্লেখ পাওয়া যায়— তার লেখা ‘পাঁচটি ফাগুনসন্ধ্যা ও একটি কোকিল’ গল্পটি বিশ্বসাহিত্যে স্থান পাওয়ার যোগ্য বলে সুকান্ত উল্লেখ করেছেন; পরে এটি ‘ছটি ফাগুনসন্ধ্যা’ নামে প্রকাশিত হয়েছিল।

মৃত্যু
জ্যেষ্ঠ পুত্র অরুণাচলের অকাল মৃত্যুর পর (১৯৭৫) তিনি মানসিক ভাবে একেবারে ভেঙে পড়েন। দীর্ঘ অসুস্থতার পরে ১৯৮৯ সালের ২০শে অক্টোবর (৩রা কার্তিক, ১৩৯৬) যাদবপুরের বাড়িতে তিনি শেষ নিশ্বাস ত্যাগ করেন।

তথ্যসূত্র

১৯০৩-এ জন্ম
পূর্ববঙ্গে জন্ম
১৯৮৯-এ মৃত্যু
যশোর জেলার ব্যক্তি
ভারতীয় সাহিত্যিক
ভারতীয় শিক্ষাবিদ
ভারতীয় লেখিকা
বাঙালি লেখক
আয়েশা আকতার

আয়েশা আকতার ২০০৫ সালের ১৫ আগস্ট জামালপুরে জন্মগ্রহণ করেন। তিনি ২০০৭-০৮ বাংলাদেশ ক্রিকেট মৌসুমের পর থেকে একজন বাংলাদেশী মহিলা ক্রিকেটার হিসাবে পরিচিতি পান। আয়েশা ডানহাতী ব্যাটসম্যান এবং অনিয়মিত বোলার । তিনি একদিনের আন্তর্জাতিক এবং টি -২0 আন্তর্জাতিক ক্রিকেটে বাংলাদেশ জাতীয় ক্রিকেট দলকে প্রতিনিধিত্ব করেছেন। ক্লাব এবং বিভাগীয় পর্যায়ে তিনি ঢাকা বিভাগ মহিলা, আনসার ও গ্রাম প্রতিরক্ষা পার্টি মহিলা, আবাহনী লিমিটেড মহিলা, শেখ জামাল ধনমণ্ডি ক্লাব মহিলা ও বাগন ক্রীড়া চক্র মহিলাদের জন্য লড়েছেন।

তথ্যসূত্র

বহিঃসংযোগ 

 

জামালপুর জেলার ব্যক্তি
বাংলাদেশের মহিলা টুয়েন্টি২০ আন্তর্জাতিক ক্রিকেটার
বাংলাদেশের মহিলা একদিনের আন্তর্জাতিক ক্রিকেটার
বাংলাদেশী মহিলা ক্রিকেটার
জীবিত ব্যক্তি
১৯৮৪-এ জন্ম
সদস্যতা-শুধুমাত্র বিষয়বস্তুতে সংযোগ ধারণকারী পাতা
২০১০ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
২০১০ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী বাংলাদেশী
ইয়াসমিন সুলতানা বৈশাখী

ইয়াসমিন সুলতানা বৈশাখী (জন্ম ১৩ আগস্ট, ১৯৮১) একজন বাংলাদেশী ক্রিকেটার। ২০০৯-১০ বাংলাদেশের ক্রিকেট মৌসুমে ভালো খেলার পর থেকে তিনি বাংলাদেশি মহিলা ক্রিকেটার হিসাবে পরিচিতি পান। ইয়াসমিন ডানহাতি ব্যাটসম্যান এবং উইকেটরক্ষক । তিনি একদিনের আন্তর্জাতিক এবং টি-২০ আন্তর্জাতিক ক্রিকেটে বাংলাদেশ জাতীয় ক্রিকেট দলের প্রতিনিধিত্ব করেছেন। ক্লাব ও বিভাগের পর্যায়ে তিনি খুলনা বিভাগের হয়ে খেলেন।

তথ্যসূত্র

বহিঃসংযোগ 
 

বাংলাদেশের মহিলা টুয়েন্টি২০ আন্তর্জাতিক ক্রিকেটার
বাংলাদেশের মহিলা একদিনের আন্তর্জাতিক ক্রিকেটার
বাংলাদেশী মহিলা ক্রিকেটার
জীবিত ব্যক্তি
১৯৮৪-এ জন্ম
খাওলা আরমৌতি

খাওলা আরমৌতি একজন জর্ডানের রাজনীতিবিদ এবং সামাজিক উন্নয়ন মন্ত্রী।

প্রাথমিক জীবন
খাওলা আরমৌতি জর্ডানের আম্মানের ইসলামী বৈজ্ঞানিক কলেজ থেকে স্নাতক পাশ করেন। তিনি জর্ডান বিশ্ববিদ্যালয়-এ সমাজবিজ্ঞানে তার স্নাতক করেছেন। যখন তিনি একজন ছাত্রী ছিলেন, তিনি আম্মানের হেই নাজ্জালের দাতব্য প্রতিষ্ঠানগুলিতে কাজ করার সময় স্বেচ্ছাসেবক ছিলেন। সাহাব জেলায় অবস্থিত আইয়াদি মুদিয়া-এ তিনি জেনারেল ম্যানাজার হিসেবে কাজ করেছেন,যেটি মূলত প্রশিক্ষণ ও উন্নয়নের জন্য একটি প্রতিষ্ঠান। তিনি জর্ডানীয় ফিলিস্তিনি ব্রাদারহুড সোসাইটি এবং হায়া সাংস্কৃতিক কেন্দ্রের ট্রাস্টি বোর্ডে রয়েছেন। তিনি জামাসিন দাতব্য ও সাহাব উন্নয়ন সংস্থার মাননীয় সভাপতি। তিনি আরব ছাত্রদের সহায়তার জন্য প্রতিষ্ঠিত ইন্টারন্যাশনাল অর্গানাইজেশনে সহ-সভাপতি হিসাবে দায়িত্ব পালন করেন।

কর্মজীবন
খাওলা আরমৌতি জর্ডান সরকারের সামাজিক উন্নয়ন মন্ত্রী। প্রধানমন্ত্রী হানি মুলকি-এর প্রথম মন্ত্রিসভায় সামাজিক উন্নয়ন মন্ত্রী নিযুক্ত হন এবং ২৯ সেপ্টেম্বর ২০১৬ সালে দ্বিতীয় মন্ত্রিসভায় তাকে রাখা হয়। সরকারি প্রকল্পগুলিতে তিনি বলেন, সামাজিক উন্নয়ন মন্ত্রণালয় উত্পাদনশীল প্রকল্পগুলি রক্ষা করবে যা দারিদ্র্য কমাবে এবং জর্দানে কর্মসংস্থান বৃদ্ধি করবে। তিনি সিরীয় শরণার্থীদের প্রবাহের সাথে মোকাবিলা করতে জর্ডানের জন্য আন্তর্জাতিক সহায়তা চেয়েছিলেন। তিনি পরিষদের সভাপতি প্রিন্স মায়ারের সঙ্গে আপিল এবং সামাজিক উন্নয়ন মন্ত্রণালয়ের বিষয়গুলির জন্য উচ্চ পরিষদের মধ্যে সম্পর্ক উন্নত করার উপায় নিয়ে আলোচনা করেছেন। তিনি জর্ডান নদী ফাউন্ডেশনের পৃষ্ঠপোষক।

তথ্যসূত্র

জীবিত ব্যক্তি
জর্ডান সরকারের মন্ত্রী
রাজনীতিতে জর্ডানি মহিলা
জর্ডান সরকারের মহিলা মন্ত্রী
জর্ডান বিশ্ববিদ্যালয়ের প্রাক্তন শিক্ষার্থী
এল'মালুমা সাইদ

এল'মালুমা সাইদ হলেন মৌরিতানিয়ার দাসপ্রথা বিরোধী একজন কর্মী ও রাজনীতিবিদ। তিনি ২০১৮ সালে আন্তর্জাতিক সাহসী নারী পুরস্কার লাভ করেছিলেন।

জীবনী 
তিনি জন্মেছিলেন দাস হিসেবে। ১৯৭২ সালে দেশটির বৌতিলিমিত শহরে জন্ম তার। বৌতিলিমিত মৌরিতানিয়ার রাজধানী নৌকাচটের পশ্চিম-পূর্বে অবস্থিত।

১৭ বছর বয়সে দেশটির হারাতিন জাতিগোষ্ঠীর শৃঙ্খল ভাঙার আন্দোলনে যোগ দেন। তিনি ১৯৯০ সালে হারাতিন শৃঙ্খলমুক্তি সংস্থায় যোগ দেন। তিনি ১৯৯১ সালে দেশটির প্রথম বিরোধী দল র‍্যালিমেন্ট দেস ফোর্সেস দেমোক্রাটিকসের প্রতিষ্ঠার সাথেও যুক্ত ছিলেন। তিনি ১৯৯৫ সালে অ্যাকশন পোর লে চেঞ্জমেন্ট নামের দাসত্বপ্রথা বিরোধী আন্দোলনের সাথে যুক্ত ছিলেন। তিনি হারাতিন শৃঙ্খলমুক্তি সংস্থায় নারীদের অধিক সংখ্যক হারে অংশগ্রহণের ক্ষেত্রে অবদান রেখেছেন। তিনি দাসত্বপ্রথা বিরোধী সংস্থা এসওএস এনক্লেভসের প্রতিষ্ঠাতা সদস্য।

২০০৬ সালে তিনি দেশটির আইনসভার সদস্য নির্বাচিত হন। তিনি সহ চারজন হারাতিন নারী সেবার আইনসভার সদস্য নির্বাচিত হয়েছিলেন। তিনি ২০১৩ সালে পুনঃনির্বাচিত হন। তিনি মৌরিতানিয়ায় মানবাধিকার লৈঙ্গিক সমতা, কয়েদিদের অবস্থার উন্নয়ন নিয়ে কাজ করে চলেছেন।

সম্মাননা 
২০১৮ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র 

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
১৯৭২-এ জন্ম